ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-0158/00

υποβολή: Vincenzo Lavarra (PSE) προς την Επιτροπή

(26 Ιανουαρίου 2000)

Θέμα: Νοθεύσεις στον τομέα των ελαίων διατροφής: Παράνομες αναμείξεις φουντουκελαίου με ελαιόλαδο

Οι ελαιοπαραγωγοί στην Ιταλία ανησυχούν για την αύξηση των παράνομων αναμείξεων ελαιολάδου με φουντουκέλαιο

Πράγματι, η χημική και οργανοληπτική σύνθεση του ιδιάζοντος αυτού ελαίου, το καθιστά παρόμοιο με το ελαιόλαδο και σε συνδυασμό με τη χαμηλή τιμή του που κυμαίνεται στο 50 % περίπου σε σχέση με εκείνη του ελαιολάδου, το καθιστά ιδιαίτερα κατάλληλο για νόθευση του προϊόντος που προσφέρεται στον καταναλωτή.

Η Συνδυασμένη Ονοματολογία (ΣΟ) δεν προβλέπει συγκεκριμένο εντοπισμό του φουντουκελαίου και εντάσσοντάς το στη θέση «basket» 15 15 9059, επιτρέπει στους εισαγωγείς να το θέτουν σε εμπορία και να το αναφέρουν στα τελωνειακά δελτία με τις ονομασίες «ακατέργαστο σπορέλαιο»ή «crude seed oil» ή «crude vegetable oil».

Προκειμένου να περιορισθεί η νοθεία του ελαιολάδου μπορεί η Επιτροπή:

1. να επιτρέψει έναν ακριβή εντοπισμό του φουντουκελαίου με έναν συγκεκριμένο κωδικό ΣΟ, όπως προβλέπεται για το καρυδέλαιο, το φοινικέλαιο κλπ.;

2. να απαγορεύσει ούτως ή άλλως την εμπορία του εν λόγω προϊόντοςπό τις γενικές μέχρι σήμερα χρησιμοποιούμενες ονομασίες όπως «crude vegetable oil» ή «crude seed oil»;

Απάντηση του κ. Fischler εξ ονόματος της Επιτροπής

(21 Φεβρουαρίου 2000)

Η Επιτροπή ευχαριστεί το Αξιότιμο Μέλος του Κοινοβουλίου για την γραπτή ερώτηση σχετικά με την ανάμειξη ελαιολαίου με φουντουκέλαιο. Πράγματι, πρόκειται για σημαντικό πρόβλημα που είναι δύσκολο να επιλυθεί λόγω των χημικών χαρακτηριστικών του φουντουκελαίου που καθιστά δύσκολη την ανίχνευσή του με τις σημερινές χημικές μεθόδους. Τα μείγματα ελαιολάδου και φουντουκελαίου δεν είναι επιβλαβή για τηνγεία των καταναλωτών αλλά επιφέρουν σοβαρές συνέπειες στην εικόνα και στην αγορά του ελαιολάδου.

Οι χημικοί εμπειρογνώμονες δοκιμάζουν επί του παρόντος νέες μεθόδους ανάλυσης που μπορούν καλύτερα να ανιχνεύσουν την παρουσία φουντουκελαίου στο ελαιόλαδο. Ταυτόχρονα, η Επιτροπή είναι έτοιμη να εξετάσει την πρόταση του Αξιότιμου Μέλους του Κοινοβουλίου όσον αφορά τη δημιουργία μιας ειδικής κατηγορία φουντουκελαίου στη συνδυασμένη ονοματολογία. Πράγματι, η πρόταση αυτή, χωρίς να επιλύει πλήρως το πρόβλημα, θα μπορούσε να συμβάλει στη μείωση των κινδύνων απάτης.
ΓΡΑΠΤΗ ΕΡΩΤΗΣΗ P-0163/00

υποβολή: Ilda Figueiredo (GUE/NGL) προς την Επιτροπή

(26 Ιανουαρίου 2000)

Θέμα: Επίσκεψη του Επιτρόπου Franz Fischler στο Μαρόκο στις 17 Ιανουαρίου

Στις 30 Νοεμβρίου 1999, εξέπνευσε η Αλιευτική Συμφωνία ΕΕ-Βασιλείου του Μαρόκου, γεγονός το οποίο είχε ως συνέπεια την ακινητοποίηση του στόλου ο οποίος αλιεύει στα ύδατα της χώρας αυτής, με όλες τις επακόλουθες κοινωνικοοικονομικές συνέπειες. Εκ του στόλου αυτού, 30 περίπου σκάφη είναι πορτογαλικών συμφερόντων και απασχολούν περίπου 700 αλιείς δημιουργώντας άνω των 3000 θέσεων έμμεσης εργασίας, ιδίως σε δύο κοινότητες που εξαρτώνται από τον τομέα της αλιείας, της Sesimbra και του Olho/Fuzeta. Ο στόλος αυτός έχει εξειδικευτεί στην αλιεία η οποία πραγματοποιείται στις αλιευτικές ζώνες του Μαρόκου και ως εκ τούτου η απασχόλησή της σε άλλο τομέα είναι δυσχερής.

Σύμφωνα με πληροφορίες της Agence Europe της 18ης Ιανουαρίου 2000, μετά τη συνάντηση μεταξύ του Επιτρόπου Franz Fischler και του Υφυπουργού του Μαρόκου κ. Taieb Fassifihiri, έγινε γνωστό ότι η συμφωνία δεν θα ανανεωθεί «και ότι η ΕΕ έλαβε γνώση ότι η συνεργασία με βάση τις αλιευτικές δραστηριότητες έχει λήξει, γεγονός το οποίο καθιστά αναγκαία την εξεύρεση άλλων λύσεων».

1. Ποία είναι η αξιοπιστία της πληροφορίας αυτής; Έχει αποκλείσει η Επιτροπή το ενδεχόμενο ανανέωσης της αλιευτικής συμφωνίας;

2. Ποία είναι τα μέτρα που έχει ήδη λάβει για να αντιμετωπίσει το πρόβλημα της ακινητοποίησης του στόλου μετά την λήξη της συμφωνίας αυτής;

Απάντηση του κ. Fischler εξ ονόματος της Επιτροπής

(17 Φεβρουαρίου 2000)

Η Επιτροπή επιβεβαιώνει ότι βρίσκεται σε επαφή με τις μαροκινές αρχές προκειμένου να εξερευνήσει όλες τις δυνατές μορφές μιας ενδεχόμενης νέας εταιρικής σχέσης στον τομέα της αλιείας με το Μαρόκο που να είναι αμοιβαία ωφέλιμη και για τα δύο μέρη.

Η θέση της Επιτροπής παραμένει η ίδια με εκείνη που εκφράστηκε κατά τη διάρκεια των τελευταίων μηνών και η οποία στηρίζεται ιδίως στην εντολή διαπραγμάτευσης που εγκρίθηκε από το Συμβούλιο στις 15 Οκτωβρίου 1999.

Η Επιτροπή ενέκρινε ήδη μέτρα οικονομικής στήριξης των εφοπλιστών και των πληρωμάτων που επλήγησαν από τη μη ανανέωση της αλιευτικής συμφωνίας με το Μαρόκο. Τα μέτρα αυτά θα χρηματοδοτηθούν από 1ης Ιανουαρίου 2000, στο πλαίσιο των προγραμμάτων του χρηματοδοτικού μέσου προσανατολισμού της αλιείας (ΧΜΠΑ) 2000-2006 της Ισπανίας και της Πορτογαλίας σύμφωνα με τους όρους του νέου κανονισμού ΧΜΠΑ.
ΓΡΑΠΤΗ ΕΡΩΤΗΣΗ E-0033/00

υποβολή: Glenys Kinnock (PSE) προς την Επιτροπή

(19 Ιανουαρίου 2000)

Θέμα: Διάσκεψη σχετικά με το Πρωτόκολλο για τη βιοασφάλεια

Η Επιτροπή θα είναι ασφαλώς ενήμερη σχετικά με την επανάληψη της διάσκεψης σχετικά με το Πρωτόκολλο για τη βιοασφάλεια, που πρόκειται να πραγματοποιηθεί στο Μόντρεαλ από 24 έως 28 Ιανουαρίου. Θα μπορούσε άραγε η Επιτροπή να δώσει λεπτομέρειες για τις πληροφορίες που έλαβε από τα επί μέρους κράτη μέλη εν όψει της προετοιμασίας αυτής της συνεδρίασης;

Απάντηση της κας Wallstrm εξ ονόματος της Επιτροπής

(24 Φεβρουαρίου 2000)

Το Συμβούλιοιοθέτησε στις 13 Δεκεμβρίου 1999 συμπεράσματα για τις διαπραγματεύσεις σχετικά με το Πρωτόκολλο για την Βιοασφάλεια(1), όπου περιγράφεται το πλαίσιο της κοινοτικής θέσεως. Σε συμφωνία με τα συμπεράσματα αυτά, η Κοινότητα κατέληξε σε συμφωνία με 133 κυβερνήσεις για την θέσπιση του Πρωτοκόλλου της Καρθαγένης για την Βιοασφάλεια, στις 28 Ιανουαρίου 2000.

Το προκύψαν Πρωτόκολλο αποτελεί μείζονα διεθνή επιτυχία όπου διαπλέκονται περιβαλλοντικές, εμπορικές και αναπτυξιακές συνιστώσες κατά τρόπο ισόρροπο, με την πλήρη στήριξη των αναπτυσσόμενων εθνών. Το Πρωτόκολλο αντιμετωπίζει το ζήτημα της ασφαλούς μεταφοράς, χειρισμού και χρήσεως ζώντων τροποποιημένων οργανισμών (ΖΤΟ) που ενδέχεται να βλάπτουν την βιοποικιλότητα και ειδικότερα το ζήτημα της διασυνοριακής διακίνησης. Το Πρωτόκολλο θεσπίζει διαδικασία προηγούμενης εν επιγνώσει συμφωνίας για τις εισαγωγές ΖΤΟ που προορίζονται για εισαγωγή στο περιβάλλον, μία εναλλακτική διαδικασία για τους ΖΤΟ που προορίζονται για είδη διατροφής, για ζωοτροφές και για μεταποίηση (προϊόντα ΖΤΟ) καθώς και λεπτομερείς απαιτήσεις ενημέρωσης και τεκμηρίωσης. Ενσωματώνει δε ειδικότερα την αρχή της προφύλαξης. Επίσης, το Πρωτόκολλο περιέχει διατάξεις για την απόρρητη ενημέρωση και πρόσβαση στις πληροφορίες, την αύξηση της δυναμικότητας, καθώς και το ζήτημα των χρηματοδοτικών πόρων, με έμφαση στην κατάσταση των αναπτυσσομένων χωρών και των χωρών που δεν διαθέτουν οικεία κανονιστικά συστήματα, όπως επίσης και διάταξη που επιτρέπει την μελλοντική θέσπιση καθεστώτος ευθύνης.

Σε όλα τα στάδια, στις Βρυξέλλες καθώς και στις διαπραγματεύσεις στο Μόντρεαλ, οι διαπραγματευτικές θέσεις της Κοινότητας καθορίστηκαν σε στενή συνεργασία με όλα τα κράτη μέλη και χαρακτηρίστηκαν από ισχυρή εσωτερική συνοχή.

(1) Ανακοινωθέν τύπου: 409 αριθ.. 13854/99.
ΓΡΑΠΤΗ ΕΡΩΤΗΣΗ E-0077/00

υποβολή: Gianfranco Dell'Alba (TDI) προς την Επιτροπή

(24 Ιανουαρίου 2000)

Θέμα: Μη διορισμός Γενικού Εισαγγελέα στο Ευρωπαϊκό Δικαστήριο

Το άρθρο 222 της Συνθήκης ΕΚ προβλέπει να επικουρείται το Ευρωπαϊκό Δικαστήριο από εννέα Γενικούς Εισαγγελείς έως τις 6 Οκτωβρίου 2000. Μετά τον διορισμό του Γενικού Εισαγγελέα La Pergola σε Δικαστή, ύστερα από τον θάνατο του Δικαστή Mancini δημιουργήθηκε κενή θέση χωρίς το ενδιαφερόμενο κράτος μέλος να φροντίσει την πλήρωσή της για πολλούς μήνες. Η μη ολοκλήρωση του αριθμού των Γενικών Εισαγγελέων προσδιορίζεται ως πραγματική παραβίαση της Συνθήκης.

Δεν θεωρεί η Επιτροπή, στο πλαίσιο του ρόλου της ως θεματοφύλακα των Συνθηκών, ότι είναι καθήκον της να επισημάνει την ανωμαλία αυτή στα κράτη μέλη και συγκεκριμένα στην ιταλική κυβέρνηση, χωρίς τη σύμφωνη γνώμη της οποίας δεν είναι δυνατόν να διοριστεί κατόπιν κοινής συμφωνίας ο νέος Γενικός Εισαγγγελέας;

Απάντηση του κ. Prodi εξ ονόματος της Επιτροπής

(25 Φεβρουαρίου 2000)

Σύμφωνα με τις διατάξεις του άρθρου 223 (πρώην άρθρο 167) της συνθήκης ΕΚ, ο διορισμός των δικαστών και των γενικών εισαγγελέων στο Δικαστήριο ανήκει στην αρμοδιότητα των κυβερνήσεων των κρατών μελών, οι οποίες οφείλουν να προβαίνουν σε αυτόν διά κοινής συμφωνίας.

Πράγματι, ο μη διορισμός ή η καθυστέρηση στο διορισμό των μελών του Δικαστηρίου βλάπτουν την καλή λειτουργία του εν λόγω οργάνου.

Ωστόσο, η προσοχή του αξιότιμου μέλους εφιστάται στο γεγονός ότι στην προκειμένη περίπτωση πρόκειται για το διορισμό ενός ένατου γενικού εισαγγελέα για τη διάρκεια της θητείας που απομένει, σε θέση που έχει δημιουργηθεί με την ευκαιρία της τελευταίας διεύρυνσης και η οποία θα καταργηθεί στις 6 Οκτωβρίου 2000.
ΓΡΑΠΤΗ ΕΡΩΤΗΣΗ E-0232/00

υποβολή: Nicole Thomas-Mauro (UEN) προς την Επιτροπή

(4 Φεβρουαρίου 2000)

Θέμα: Λευκή Βίβλος για την ασφάλεια των τροφίμων

Γιατί η Λευκή Βίβλος παρουσιάζει μία σαφήποχώρηση στο ζήτημα των προδιαγραφώνγείας, σε σχέση με τα εθνικά καθεστώτα που είναι πλέον ευέλικτα και, αφετέρου, γιατί η Επιτροπή δεν προτείνει ένα αυστηρό νομοθετικό πλαίσιο που θα επέτρεπε την ορθολογική χρησιμοποίηση αυτού του συστήματος προδιαγραφών;

Απάντηση του κ. Liikanen εξ ονόματος της Επιτροπής

(9 Μαρτίου 2000)

Η οδηγία 79/112/ΕΟΚ του Συμβουλίου, της 18ης Δεκεμβρίου 1978, για την προσέγγιση των νομοθεσιών των κρατών μελών σχετικά με την επισήμανση, την παρουσίαση και τη διαφήμιση των τροφίμων(1) απαγορεύει στο άρθρο 2 να αποδίδονται σε τρόφιμο ιδιότητες πρόληψης, αγωγής και θεραπείας οποιασδήποτε ανθρώπινης ασθένειας ή να γίνεται επίκληση των ιδιοτήτων αυτών. Οι ισχυρισμοί σχετικά με τη μείωση του κινδύνου προσβολής από μια ασθένειαπόκεινται στην εν λόγω απαγόρευση.

Όπως ανέφερε και στη Λευκή Βίβλο για την ασφάλεια των τροφίμων(2), η Επιτροπή κρίνει ότι δεν συντρέχει λόγος να τροποποιηθεί η αρχή της διάταξης αυτής.

Όπως προβλέπεται στη Λευκή Βίβλο, η Επιτροπή θα εξετάσει πάντως τη δυνατότητα θέσπισης ειδικών διατάξεων στην ευρωπαϊκή νομοθεσία σχετικά με τους «θρεπτικούς ισχυρισμούς» και τους «λειτουργικούς ισχυρισμούς» όσον αφορά τα ευεργετικά αποτελέσματα ενός θρεπτικού συστατικού σε ορισμένες φυσιολογικές σωματικές λειτουργίες. Ο καθορισμός ενός αυστηρού πλαισίου γι' αυτόν τον τύπο ισχυρισμών θα αποτελέσει ένα πρώτο στάδιο μιας συνολικής δέσμευσης, με σκοπό να παρέχονται στους καταναλωτές πληροφορίες αξιόπιστες, επιστημονικά βάσιμες και ανάλογες με τη φύση των εν λόγω προϊόντων, ούτως ώστε να είναι σε θέση να κάνουν επιλογές που θα έχουν ευεργετικά αποτελέσματα στηνγεία τους και στη γενική τους ευεξία.

(1) ΕΕ L 33 της 8.2.1979. Οδηγία που τροποποιήθηκε την τελευταία φορά από την οδηγία 97/4/ΕΚ. ΕΕ L 43 της 14.2.1997.

(2) COM(1999)719 τελικό.
ΓΡΑΠΤΗ ΕΡΩΤΗΣΗ E-0154/00

υποβολή: Cristiana Muscardini (UEN) προς την Επιτροπή

(31 Ιανουαρίου 2000)

Θέμα: Αποκατάσταση ζημιών μετά την κατάργηση των τελωνειακών διατυπώσεων στα εσωτερικά σύνορα

Με την εξαφάνιση των εσωτερικών συνόρων μετεβλήθη σημαντικά η οικονομική δραστηριότητα στις περιοχές όπου ελάμβαναν χώρα οι τελωνειακές διατυπώσεις, όπως π.χ. στη Ventimiglia με συνέπεια να πληγούν σοβαρά οι εμπορικές εταιρείες που είχαν ως αντικείμενο τη διοργάνωσηπηρεσιών εκπροσώπησης στο τελωνείο. Πολλές από τις εταιρείες αυτές τελούν πράγματιπό διάλυση, οι δεπόλοιπες, έχοντας μειώσει τις δραστηριότητές τους στο ελάχιστο, θαποχρεωθούν να ακολουθήσουν.

Αναφερόμενοι ιδιαίτερα στον κανονισμό (ΕΟΚ) 3904/92(1) σχετικά με τα μέτρα προσαρμογής του επαγγέλματος των τελωνειακώνπαλλήλων και εκτελωνιστών στην εσωτερική αγορά, θα μπορούσε η Επιτροπή να γνωστοποιήσει:

- εάν είναι σε θέση να αναφέρει ότι τα μέτρα που εξαγγέλθηκαν στον εν λόγω κανονισμό ζητήθηκαν και για την περιοχή της Ventimiglia;

- εάν ναι σε ποιόν εφαρμόσθηκαν;

- εάν όχι ποιός είναι οπεύθυνος της ενδεχόμενης παράλειψης;

- εάν θεωρεί ότι, πέραν των προβλεπομένων για τους εξαρτώμενους εργαζόμενους μέτρων, ο κανονισμός προέβλεπε και μέτραπέρ των επιχειρήσεων"

- στην περίπτωση που τα κράτη μέλη δεν εφάρμοσαν τον κανονισμό, δεν θεωρεί σκόπιμο να προβλέψει τη δημιουργία ενός ταμείου για την αποκατάσταση των ζημιών πουπέστησαν οι επιχειρήσεις των οποίων ο λόγος ύπαρξης έπαψε ναφίσταται χωρίς να διαθέτουν εναλλακτικές δυνατότητες;

(1) ΕΕ L 394 της 31.12.1992, σελ. 1.

Απάντηση της κας Διαμαντοπούλου εξ ονόματος της Επιτροπής

(2 Μαρτίου 2000)

Η οικονομική βοήθεια που χορήγησε η Επιτροπή στην Ιταλία για τη χρηματοδότηση σχεδίων σύμφωνα με τον κανονισμό (ΕΟΚ) 3904/92 του Συμβουλίου της 17ης Δεκεμβρίου 1992 σχετικά με τα μέτρα προσαρμογής του επαγγέλματος των τελωνειακώνπαλλήλων και εκτελωνιστών στην εσωτερική αγοράdu(1), ανήλθε σε 4,4 M και το συνολικό κόστος του προγράμματος ήταν 15 888 εκ. ιταλικές λίρες. Τα σχέδια που χρηματοδοτήθηκαν στη Λιγυρία ήταν το 17 % του συνόλου, δηλαδή 2 707 εκ. λίρες. Το 97 % των χρηματοδοτήσεων αφορούσαν μικρές και μεσαίες επιχειρήσεις (ΜME). Οι ενισχύσεις τροφοδότησαν τις επενδύσεις που προορίζονταν για μετατροπές, εκσυγχρονισμό ή επεκτάσεις, ειδίκευση του προσωπικού, δημιουργία νέων εναλλακτικών δραστηριοτήτων και διαφοροποίηση της αγοράς.

Αυτός ο κανονισμός εφαρμόστηκε από τη 1η Ιανουαρίου 1993 κατά τη διάρκεια ενός έτους.

(1) ΕΕ L 394 της 31.12.1992.
ΓΡΑΠΤΗ ΕΡΩΤΗΣΗ P-0283/00

υποβολή: Chris Davies (ELDR) προς την Επιτροπή

(3 Φεβρουαρίου 2000)

Θέμα: CITES Εισαγωγή του καρχαρία cetorhinus maximus

Η κυβέρνηση του Ηνωμένου Βασιλείου πρότεινε την εισαγωγή του είδους καρχαρία cetorhinus maximus στον κατάλογο του Παραρτήματος ΙΙ της Σύμβασης διεθνούς εμπορίας ειδών που απειλούνται με εξαφάνιση.

1. Μπορεί η Επιτροπή να επισημάνει ποια άλλα κράτη μέλη έχουν δηλώσει έως σήμερα ότι επίσηςποστηρίζουν την εισαγωγή αυτού του είδους καρχαρία στον κατάλογο;

2. Μπορεί η Επιτροπή να επισημάνει αν προτίθεται ναποστηρίξει την εισαγωγή αυτή κατά την προσεχή Διάσκεψη των συμβαλλομένων μερών του Απριλίου 2000;

Απάντηση της κας Wallstrm εξ ονόματος της Επιτροπής

(25 Φεβρουαρίου 2000)

Υφίστανται σοβαρά επιστημονικά επιχειρήματαπέρ της πρότασης να ενταχθεί ο καρχαρίας Cetorhinus maximus στο προσάρτημα ΙΙ της σύμβασης διεθνούς εμπορίου των ειδών που απειλούνται με εξαφάνιση της άγριας πανίδας και χλωρίδας (CITES). Ωστόσο η Επιτροπή δεν έχει ακόμα εγκρίνει επίσημη θέση για το θέμα αυτό.

Τα κράτη μέλη καλούνται να αναφέρουν τις απόψεις τους στο Συμβούλιο, το οποίο εν καιρώ θα καθορίσει την κοινή θέση της Κοινότητας βάσει προτάσεως εκ μέρους της Επιτροπής προς την διάσκεψη των συμβαλλομένων μερών της CITES.
ΓΡΑΠΤΗ ΕΡΩΤΗΣΗ P-0929/00

υποβολή: Christoph Konrad (PPE-DE) προς την Επιτροπή

(22 Μαρτίου 2000)

Θέμα: Πριμοδοτήσεις αγρανάπαυσης στις επιχειρήσεις RWE και Rheinbraun (Γερμανία)

1. Αληθεύει ότι οι επιχειρήσεις της Γερμανίας RWE και Rheinbraun έλαβαν πριμοδοτήσεις αγρανάπαυσης εκ μέρους της ΕΕ για την εξόρυξη λιγνίτη;

2. Εάν ναι, με ποιά νομική βάση, για ποιό χρονικό διάστημα και ποιού μεγέθους ήσαν τα ποσά που κατεβλήθησαν;

3. Πρόκειται για κατ' αποκοπήν πληρωμές ή συνεχίζονται αυτές;

Απάντηση του κ. Fischler εξ ονόματος της Επιτροπής

(31 Μαρτίου 2000)

Η Επιτροπή παρατηρεί ότι η ερώτηση αυτή ταυτίζεται με τη γραπτή ερώτησηπ' E-0667/00 την οποία είχεποβάλει το Αξιότιμο Μέλος του Κοινοβουλίου.

Κατά συνέπεια η Επιτροπή παρακαλεί το Αξιότιμο Μέλος του Κοινοβουλίου να ανατρέξει στην απάντηση που έχει ήδη δοθεί(1) στην εν λόγω ερώτηση.

(1) βλέπε σελίδα 218.
ΓΡΑΠΤΗ ΕΡΩΤΗΣΗ P-0144/00

υποβολή: Erik Meijer (GUE/NGL) προς το Συμβούλιο

(20 Ιανουαρίου 2000)

Θέμα: Η συνέχιση του εμπάργκο όπλων κατά της Ινδονησίας

1. Μπορεί να επιβεβαιώσει η Επιτροπή ότι το εμπάργκο όπλων κατά της Ινδονησίας λήγει στις 17.01.2000 και ότι δεν προβλέπεται παράτασή του, λόγω της αισιοδοξίας που επικρατεί τον τελευταίο καιρό σχετικά με το μέλλον της Ινδονησίας;

2. Ενθυμείται το Συμβούλιο την από 27.11.1999 ανοικτή επιστολή που είχε απευθύνει από το Ανατολικό Τιμόρ ο νικητής του βραβείου Νόμπελ Jos Ramos Horta προς τις κυβερνήσεις και τα κοινοβούλια της Ευρωπαϊκής Ένωσης και στην οποία έγραφε:

«Παρά το γεγονός ότι εγώ ο ίδιος απηύθυνα έκκληση για άρση όλων των χρηματοοικονομικών κυρώσεων κατά της Ινδονησίας, πιστεύω ότι η άρση του εμπάργκο όπλων θα ήταν ακόμη πρόωρη. Το τελευταίο πράγμα που χρειάζεται η Ινδονησία είναι τα όπλα. Η πώληση όπλων στον ινδονησιακό στρατό (TNT] θα ερμηνευόταν με λανθασμένο τρόπο. Θέλω να ελπίζω ότι η απληστία και η ανευθυνότητα ορισμένων χωρών που προμηθεύουν την Ινδονησία με όπλα ανήκει στο παρελθόν».

3. Συμμερίζεται το Συμβούλιο την άποψη ότι μετά από το δημοψήφισμα που ανέδειξε την ανεξαρτησία του Ανατολικού Τιμόρ, ο ρόλος του ινδονησιακού στρατού τόσο στη διένεξη μεταξύ χριστιανών και μουσουλμάνων στις Μολούκες, όσο και στην καταστολή της πολυετούς λαϊκής εξέγερσης στο Atjeh, μπορεί να θεωρηθεί ως ρόλοςποκινητού συγκρούσεων μεταξύ ομάδων του πληθυσμού, ο οποίος θέτει σε κίνδυνο τη συνέχιση του δημοκρατικού καθεστώτος που εγκαθιδρύθηκε στην Ινδονησία το 1999 και ως εκ τούτου είναι μείζονος σημασίας το να περιορισθεί όσο το δυνατόν περισσότερο η εν λόγω απειλή;

4. Είναι διατεθειμένο το Συμβούλιο, το αργότερο κατά τη συνεδρίασή του στις 24.01.2000, να εγκρίνει τη συνέχιση του εμπάργκο όπλων, ούτως ώστε να μπορέσουν οι εταιρείες Hollandse Signaal Apparaten (Κάτω Χώρες) και Thomson CSF (Γαλλία), χωρίς να κατηγορηθούν για καταγγελία σύμβασης, να αρνηθούν την παράδοση εξοπλισμού που είχε παραγγείλει η Ινδονησία για την 01.02.2000;

Απάντηση

(13 Μαρτίου 2000)

Τα περιοριστικά μέτρα κατά της προηγούμενης ινδονησιακής κυβέρνησης που επιβλήθηκαν τον Σεπτέμβριο του 1999 έληξαν πράγματι στις 17 Ιανουαρίου 2000. Δεν δόθηκε παράταση. Εντούτοις, η ΕΕ σημειώνει ότι η πολιτική της όσον αφορά τις εξαγωγές όπλων θα διέπεται από την αυστηρή εφαρμογή του Κώδικα Συμπεριφοράς της ΕΕ. Η ΕΕ συμμερίζεται επίσης την ανησυχία του αξιότιμου μέλους για την φρικαλέα βία στις

νήσους Μολούκες, τη συνεχιζόμενη σύγκρουση στο Ατζέ καθώς και τις εντάσεις στο Ιριάν Τζάγια. Η ΕΕ είναι αποφασισμένη να στηρίξει τις προσπάθειες της νεοεκλεγείσας με δημοκρατικές διαδικασίες ινδονησιακής κυβέρνησης για την ενίσχυση της δημοκρατίας στη χώρα, τη μεταρρύθμιση του στρατιωτικού και δικαστικού συστήματός της, την αποκατάσταση του σφρίγους της οικονομίας και την επίλυση των εσωτερικών συγκρούσεών της μέσω του διαλόγου και όχι με τη βία.
ΓΡΑΠΤΗ ΕΡΩΤΗΣΗ P-0080/00

υποβολή: Mary Banotti (PPE-DE) προς την Επιτροπή

(18 Ιανουαρίου 2000)

Θέμα: Ευρωπαϊκός Οργανισμός για την Αξιολόγηση των Φαρμακευτικών Προϊόντων

Τα «προγράμματα ταχείας πρόσβασης» για τα νέα φαρμακευτικά προϊόνταπόκεινται αυτή τη στιγμή στην εθνική νομοθεσία και κατά συνέπεια δημιουργούνται σοβαρές καθυστερήσεις καθώς δεκαπέντε διαφορετικές αρχές διαπραγματεύονται με τις φαρμακευτικές εταιρείες, σε σύγκριση με τις ΗΠΑ όπου μία μόνο αρχή, η FDA, χορηγεί την εν λόγω πρόσβαση. Η δυσκίνητη αυτή διαδικασία έχει ως αποτέλεσμα οι ευρωπαίοι

ασθενείς να περιμένουν χρόνια πριν μπορέσουν να συμμετάσχουν σε τέτοια προγράμματα ταχείας πρόσβασης, σε αντίθεση με τους αμερικανούς, και κατά συνέπεια να στερούνται τα ενδεχόμενα οφέλη από ελπιδοφόρες νέες θεραπείες, κάτι το οποίο στην περίπτωση π.χ. των ασθενών με HIV μπορεί να σημαίνει τη διαφορά μεταξύ καλής ποιότητας ζωής και κακής ποιότητας ή, ακόμη χειρότερα, θανάτου.

Λαμβάνονταςπόψη τα παραπάνω, θα εξετάσει η Επιτροπή τη διατύπωση προτάσεων για την τροποποίηση της παρούσας νομοθεσίας ώστε να επιτραπεί στον Ευρωπαϊκό Οργανισμό για την Αξιολόγηση των Φαρμακευτικών Προϊόντων να εκπροσωπεί τα 15 κράτη μέλη κατά τη διαπραγμάτευση προγραμμάτων ταχείας πρόσβασης με τη φαρμακευτική βιομηχανία, ούτως ώστε να γεφυρωθεί το χάσμα και να τερματισθεί η άνιση θέση μεταξύ ευρωπαίων και αμερικανών ασθενών;

Απάντηση του κου. Liikanen Εξ ονόματος της Επιτροπής

(9 Φεβρουαρίου 2000)

Τα περισσότερα κράτη μέλη θέσπισαν διαδικασίες που επιτρέπουν στους ασθενείς με σοβαρές παθήσεις να έχουν πρόσβαση σε νέα-ιδίως -φάρμακα που δεν έχουν ακόμη τύχει αδείας κυκλοφορίας. Δενπάρχουν σχετικές κοινοτικές κανονιστικές διατάξεις και οι προαναφερθείσες διαδικασίες δεν είναι εναρμονισμένες. Αντίθετα, για τα φάρμακα που δύνανται να χρησιμοποιήσουν την κεντρική διαδικασία που προβλέπεται από τον κανονισμό (ΕΟΚ) αριθ. 2309/93 του Συμβουλίου της 22 Μαρτίου 1993,για την θέσπιση κοινοτικών διαδικασιών έγκρισης και εποπτείας των φαρμακευτικών προϊόντων για ανθρώπινη και κτηνιατρική χρήση και για την σύσταση ευρωπαϊκού οργανισμού για την αξιολόγηση των φαρμακευτικών προϊόντων(1),όταν ο φάκελος για την αίτηση χορήγησης αδείας κυκλοφορίας είναι έτοιμος, ο αιτών έχει τη δυνατότητα να καταθέσει την αίτησή του στον Ευρωπαϊκό Οργανισμό Φαρμάκων, όπου διενεργείται μία κοινοτική εξέταση που επιτρέπει στην Επιτροπή να χορηγήσει άδεια κυκλοφορίας που ισχύει στο σύνολο των κρατών μελών, με ταυτόχρονη ενημέρωση στις 11 γλώσσες. Στο πλαίσιο της αναθεώρησης των διαδικασιών χορήγησης αδειών κυκλοφορίας, η οποία προβλέπεται για το έτος 2000 και η οποία αναμένεται να οδηγήσει σε προτάσεις τροποποίησης του τρέχοντος κανονιστικού πλαισίου το 2001, η Επιτροπή θα μπορούσε να εξετάσει το ενδεχόμενο να προτείνει την εναρμόνιση της πρόσβασης στα νέα σημαντικά φάρμακα μόλις το επιτρέπουν τα σχετικά με την ασφάλεια και αποτελεσματικότητα δεδομένα. Η εξέταση των δεδομένων αυτών θα μπορούσε να διενεργείται στο πλαίσιο μιας κεντρικής εξέτασης, με την δυνατότητα διαρκούς αναθεώρησης, στον βαθμό που προκύπτουν νέα συμπληρωματικά δεδομένα.

(1) ΕΕ L 214 της 24.8.1993.
ΓΡΑΠΤΗ ΕΡΩΤΗΣΗ P-0023/00

υποβολή: Mihail Papayannakis (GUE/NGL) προς την Επιτροπή

(13 Ιανουαρίου 2000)

Θέμα: Leader+

Στο σχέδιο ανακοίνωσης της Επιτροπής προς τα κράτη μέλη, με την οποία καθορίζονται οι γενικές κατευθύνσεις για την κοινοτική πρωτοβουλία όσον αφορά την αγροτική ανάπτυξη ((Leader +), η Επιτροπή προέβλεπε συμμετοχή των αιρετών εταίρων στο επίπεδο λήψης αποφάσεων των τοπικών ομάδων δράσης μέχρι 50 %. Όπως προκύπτει μετά τη συζήτηση της ανακοίνωσης στη διαχειριστική επιτροπή STAR, αποφασίστηκε τροπολογία που προβλέπει συμμετοχή των οικονομικών και κοινωνικών φορέων τουλάχιστον κατά 50 % στο επίπεδο λήψης αποφάσεων.

Θεωρεί η Επιτροπή τη διάταξη αυτή πιο ελαστική ή πιο περιοριστική εις βάρος των αιρετών; Μήπως η Επιτροπή για κάποιους λόγους, τους οποίους θα παρακαλούσα να μου αναφέρει, αποβλέπει σε κάποιον τρόπο αποκλεισμού της τοπικής αυτοδιοίκησης;

Απάντηση του κ. Fischler εξ ονόματος της Επιτροπής

(4 Φεβρουαρίου 2000)

Η τροποποιημένη διάταξη που αναφέρει το Αξιότιμο Μέλος του Κοινοβουλίου δεν έχει, για τους εκπροσώπους της τοπικής αυτοδιοίκησης, διαφορετικές επιπτώσεις έναντι της αρχικώς προταθείσας από την Επιτροπή διάταξης. Με τη νέα διατύπωση επιδιώκεται να καταστεί σαφέστερη η αρχική διάταξη.

Η Επιτροπή διαβεβαιώνει το Αξιότιμο Μέλος του Κοινοβουλίου ότι η εν λόγω διάταξη δεν επιζητεί ποσώς να αποκλείσει τα εκλεγμένα μέλη της τοπικής αυτοδιοίκησης και τις τοπικές διοικητικές αρχές από τις ομάδες τοπικής δράσης (GAL). Με τη διάταξη αυτή, στόχος της Επιτροπής είναι η συμμετοχή του δημόσιου τομέα, στο σύνολό του, συμπεριλαμβανομένων των εκλεγμένων εκπροσώπων, να μηνπερβαίνει, στο επίπεδο λήψης των αποφάσεων, οριακό ποσοστό 50 %, ώστε ο ιδιωτικός τομέας να μπορέσει να αναπτύξει τις πρωτοβουλίες του, λαμβάνονταςπόψη τον ανιόντα χαρακτήρα του Leader+ και ιδίως το στόχο του της παρακίνησης των κοινωνικο-οικονομικών παραγόντων στον προβληματισμό και στην ενεργό εμπλοκή τους στο μέλλον του τόπου τους.